钦定古今图书集成/理学汇编/文学典/第095卷 > 杨慈〈陈用林庭芳〉
## 钦定古今图书集成/理学汇编/文学典/第095卷 > 杨慈〈陈用林庭芳〉

按《福建通志》：“慈字惠叔，莆田人。少颖悟，所著作操笔
立就。永乐初，乡试第一，会试第二，选翰林庶吉士，卒
年方三十，有文集五卷。时同邑陈用，字时显，举永乐
癸未乡试第一，辛卯进士，历官翰林院检讨，同纂修
《四书》《性理》《五经大全》诸书，进侍讲，卒。同邑又有林庭
芳者，永乐间进士，官新会知县，有能诗声，柯潜早从”
之学。